![%e0%b8%ab%e0%b8%b1%e0%b8%a7%e0%b8%82%e0%b9%88%e0%b8%b2%e0%b8%a7+%e0%b8%aa[1]]()

***ขอเชิญพสกนิกรร่วมกิจกรรมเทิดพระเกียรติพระบาทสมเด็จพระเจ้าอยู่หัวฯ***

***เนื่องในวโรกาสวันเฉลิมพระชนมพรรษา “ 5 ธันวามหาราช” ประจำปี 2554***

 เทศบาลตำบลจันดี ขอเชิญพสกนิกรทุกหมู่เหล่า ร่วมกิจกรรมเทิดพระเกียรติพระบาทสมเด็จพระเจ้าอยู่หัวฯ เนื่องในวโรกาสวันเฉลิมพระชนมพรรษา “ 5 ธันวามหาราช” ในวันจันทร์ ที่ 5 ธันวาคม 2554 เพื่อแสดงออกซึ่งความจงรักภักดีและรำลึกในพระมหากรุณาธิคุณที่ทรงมีต่อพสกนิกรชาวไทยทั่วหล้า โดยจัดกิจกรรมเทิดพระเกียรติทั้งภาคเช้าและภาคค่ำ ณ บริเวณซุ้มเฉลิมพระเกียรติ ลานเอนกประสงค์ท่าน้ำเทศบาลตำบลจันดี ตามกำหนดการ ดังนี้

* ภาคเช้า(กิจกรรมทำบุญตักบาตร)

เวลา 07.30 น. เป็นต้นไป - ร่วมกิจกรรมทำบุญตักบาตร ข้าวสารอาหารแห้ง

 แด่พระภิกษุสงฆ์ ณ บริเวณซุ้มเฉลิมพระเกียรติฯ

เวลา 08.39 น. - พิธีมอบกล้าพันธุ์ไม้ตามโครงการปลูกป่าถวายพ่อหลวงฯ

 จำนวน 5,007 ต้น แก่ประชาชน

* ภาคค่ำ (กิจกรรมเดินเทิดพระเกียรติและพิธีถวายพระพรฯ)

เวลา 16.30 น. - พสกนิกรทุกหมู่เหล่าพร้อมกัน ณ บริเวณสามแยก

 ถนนสายจันดี – นครศรีฯ

เวลา 17.30 น. - ขบวนเทิดพระเกียรติเริ่มออกจากบริเวณสามแยก

 ถนนสายจันดี – นครศรีฯ สู่ซุ้มเฉลิมพระเกียรติ

 ณ ลานเอนกประสงค์ท่าน้ำเทศบาลตำบลจันดี

 เวลา 18.39 น. เป็นต้นไป - ร่วมถวายพระพรฯ ถวายเครื่องราชสักการะ พิธีจุดเทียนชัย

 ถวายพระพร ถวายราชสดุดี ถวายพระพรชัยมงคล

 ชมพลุเฉลิมพระเกียรติและชมการแสดงบนเวที

เนื่องในวโรกาสมหามงคล เทศบาลตำบลจันดีขอเชิญชวนพี่น้องประชาชนพร้อมใจสวมเสื้อสีชมพู ตราสัญลักษณ์ ร่วมกิจกรรมเทิดพระเกียรติพระบาทสมเด็จพระเจ้าอยู่หัวฯ 5 ธันวามหาราช ประจำปี 2554 ทั้งภาคเช้าและภาคค่ำโดยพร้อมเพรียงกัน และขอเชิญชวนประดับธงสีเหลืองตราสัญลักษณ์ 84 พรรษาและ ธงชาติ บริเวณ อาคารบ้านเรือนของท่าน เพื่อแสดงออกซึ่งความจงรักภักดีต่อพระบาทสมเด็จพระเจ้าอยู่หัวฯ

 จึงประชาสัมพันธ์มาเพื่อทราบโดยทั่วกัน

----------------------------------------------------------------- งานบริการข้อมูลข่าวสารทางท้องถิ่น

 พิมพ์ / ข่าว

 วันที่ 21 พฤศจิกายน 2554